Document ID: 32015R0166

UREDBA KOMISIJE (EU) 2015/166
оd 3. veljače 2015.
o dopuni i izmjeni Uredbe (EZ) br. 661/2009 Europskog parlamenta i Vijeća u pogledu uključivanja posebnih postupaka, metoda procjene i tehničkih zahtjeva te o izmjeni Direktive 2007/46/EZ Europskog parlamenta i Vijeća i uredaba Komisije (EU) br. 1003/2010, (EU) br. 109/2011 i (EU) br. 458/2011
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (1), a posebno njezin članak 39. stavak 2.,
uzimajući u obzir Uredbu (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (2), a posebno njezin članak 14. stavak 1. točke (a) i (f),
budući da:
(1)
Potrebno je utvrditi detaljne odredbe za homologaciju tipa motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih takvim vozilima u pogledu njihove opće sigurnosti te pojasniti uvjete primjene relevantnog zakonodavstva, koje je postalo obvezno temeljem Uredbe (EZ) br. 661/2009.
(2)
Ne dovodeći u pitanje popis regulatornih akata kojima se utvrđuju zahtjevi za EZ homologaciju tipa vozila utvrđeni u Prilogu IV. Direktivi 2007/46/EZ, Uredbom (EZ) br. 661/2009 proizvođačima vozila omogućuje se podnošenje zahtjeva za homologaciju tipa u okviru mjera za provedbu Uredbe (EZ) br. 661/2009 kojom se određuju zahtjevi u područjima obuhvaćenima pravilnicima UNECE-a.
(3)
Osobito je potrebno utvrditi posebne postupke za homologaciju tipa u skladu s člankom 20. Direktive 2007/46/EZ koji se odnosi na nove tehnologije ili tehnička rješenja koja nisu usklađena s postojećim mjerama za provedbu Uredbe (EZ) br. 661/2009 obuhvaćenim pravilnicima UNECE-a, s obzirom na to da takve odredbe trenutno ne postoje, a potrebne su.
(4)
U načelu nije moguće dobiti homologaciju tipa u skladu s pravilnicima UNECE-a za ugrađene sastavne dijelove ili zasebne tehničke jedinice koji imaju samo važeću EZ homologaciju tipa. Međutim, to bi trebalo omogućiti u svrhu EZ homologacije tipa u skladu s Uredbom (EZ) br. 661/2009, i to na temelju odredaba pravilnika UNECE-a.
(5)
Prilog XV. Direktivi 2007/46/EZ sadržava popis regulatornih akata prema kojima proizvođač može biti imenovan tehničkom službom, uključujući niz direktiva koje se stavljaju izvan snage Uredbom (EZ) br. 661/2009. Stoga je potrebno upućivanja na relevantne direktive zamijeniti upućivanjima na odgovarajuće mjere za provedbu Uredbe (EZ) br. 661/2009.
(6)
Prilog XVI. Direktivi 2007/46/EZ sadržava popis regulatornih akata prema kojima proizvođač ili tehnička služba smiju koristiti virtualno ispitivanje, uključujući niz direktiva koje se stavljaju izvan snage Uredbom (EZ) br. 661/2009. Stoga je potrebno upućivanja na relevantne direktive zamijeniti upućivanjima na odgovarajuće mjere za provedbu Uredbe (EZ) br. 661/2009.
(7)
Osim toga, kako bi se omogućio dosljedan pristup obrojčivanju certifikata o EZ homologaciji tipa i oznaka EZ homologacije tipa, potrebno je utvrditi posebne administrativne odredbe te sustav obrojčivanja i označivanja na temelju Uredbe (EZ) br. 661/2009.
(8)
Pravilnici UNECE-a sadržavaju posebne odredbe o pojedinostima koje moraju biti priložene zahtjevu za homologaciju tipa. U kontekstu postupaka predviđenih u ovoj Uredbi, te bi se pojedinosti isto tako trebale navesti u opisnoj mapi.
(9)
Usklađenost s Direktivom Vijeća 71/320/EEZ (3), stavljenom izvan snage Uredbom (EZ) br. 661/2009, još uvijek je obvezna kod zamjenskih sklopova kočnih obloga, ali je kao alternativa prihvaćena usklađenost s Pravilnikom UNECE-a br. 90 (4). Treba predvidjeti detaljne odredbe, uključujući primjerene prijelazne odredbe, o zamjeni sklopova kočnih obloga, obloga za kočnice s bubnjem, kočnih diskova i kočnih bubnjeva kod motornih vozila i njihovih prikolica u skladu s Pravilnikom UNECE-a br. 90.
(10)
Kad je riječ o vozilima kategorije N, u skladu člankom 6. stavkom 4. Uredbe (EZ) br. 661/2009, kabina vozila ili drugi odgovarajući prostor u kojem se nalaze vozač i drugi putnici vozila mora biti dovoljno otporan da putnicima pruži zaštitu u slučaju sudara, uzimajući u obzir Pravilnik UNECE-a br. 29 (5). U tu svrhu ovu Uredbu treba uvrstiti u popis pravilnika UNECE-a koji se obvezno primjenjuju.
(11)
Nakon donošenja Direktive Komisije 2010/19/EU (6) potrebno je ažurirati tablicu u Prilogu I. Uredbi (EZ) br. 661/2009 u kojoj se utvrđuje područje primjene zahtjeva iz članka 5. stavaka 1. i 2. te Uredbe.
(12)
Dodatni zahtjevi u vezi sa otpornošću kabine, praćenjem pritiska u gumama, naprednim sustavima kočenja, sustavima za upozorenje pri promjeni prometne trake, pokazivačima promjene brzine i elektroničkim nadzorom stabilnosti, utvrđeni u Uredbi (EZ) br. 661/2009, nisu uvršteni u tablicu u Prilogu I., ali bi se ipak trebali primjenjivati u svrhu homologacije tipa.
(13)
Popis pravilnika UNECE-a koji se obvezno primjenjuju, sadržan u Prilogu IV. Uredbi (EZ) br. 661/2009, često se ažurira kako bi se prikazalo trenutačno stanje u pogledu izmjena odgovarajućih pravilnika UNECE-a.
(14)
Taj bi popis trebalo upotpuniti informacijama kojima se pojašnjavaju uvjeti pod kojima postojeće EZ homologacije tipa odobrene na temelju direktiva stavljenih izvan snage Uredbom (EZ) br. 661/2009 nastavljaju važiti za određena vozila, sastavne dijelove ili zasebne tehničke jedinice.
(15)
Treba revidirati Uredbu Komisije (EU) br. 1003/2010 (7) u pogledu prostora za ugradbu i pričvršćivanje stražnjih registarskih pločica kako bi se vodilo računa o posebnim konstrukcijama vozila.
(16)
Uredbu Komisije (EU) br. 109/2011 (8) koja se odnosi na sustave za zaštitu od prskanja ispod kotača treba izmijeniti kako bi se ažuriralo upućivanje na Uredbu Komisije o blatobranima te kako bi potonje bilo primjenjivo na dodatne kategorije vozila.
(17)
Uredbu Komisije (EU) br. 458/2011 (9) koja se odnosi na ugradbu guma treba prilagoditi tehničkom napretku u pogledu neobaveznog zamjenskog kotača za kategoriju vozila N1 utvrđenog u Pravilniku UNECE-a br. 64 (10).
(18)
U Prilogu XI. Direktivi 2007/46/EZ koji sadržava popis regulatornih akata za vozila posebne namjene treba revidirati dvije stavke koje se odnose na zahtjeve u vezi s razinom buke vozila kako bi se primjenjivi zahtjevi ponovno uskladili s odredbama koje su se prethodno primjenjivale.
(19)
Mjere predviđene ovom Uredbom u skladu su s mišljenjem Tehničkog odbora za motorna vozila,
DONIJELA JE OVU UREDBU:
Članak 1.
Predmet
1. Ovom se Uredbom utvrđuju detaljna pravila o posebnim postupcima, tehničkim zahtjevima i ispitivanjima za homologaciju tipa vozila kategorije M, N, i O te sastavnim dijelovima i zasebnim tehničkim jedinicama namijenjenima takvim vozilima.
2. Ovom se Uredbom mijenjaju i određeni prilozi Direktivi 2007/46/EZ kako bi ih se prilagodilo tehničkom napretku i predvidjelo postupke kojima se omogućuje homologacija tipa:
-
novih tehnologija ili tehničkih rješenja u skladu s člankom 20. Direktive 2007/46/EZ,
-
sustava vozila u slučajevima kada se primjenjuju sastavni dijelovi ili zasebne tehničke jedinice koji nose oznaku EZ homologacije tipa umjesto oznake ECE homologacije tipa u kontekstu mjera za provedbu Uredbe (EZ) br. 661/2009 kojom se utvrđuju zahtjevi u područjima obuhvaćenima pravilnicima UNECE-a,
-
u slučajevima kada je proizvođač imenovan kao tehnička služba u skladu s Prilogom XV. Direktivi 2007/46/EZ, i
-
u slučajevima kada se primjenjuje virtualno ispitivanje u skladu s Prilogom XVI. Direktivi 2007/46/EZ.
Članak 2.
Zahtjev za EZ homologaciju tipa
1. Proizvođač ili njegov predstavnik tijelu nadležnom za homologaciju tipa podnosi zahtjev sastavljen u skladu s odredbama ove Uredbe.
2. Zahtjev za EZ homologaciju tipa nakon provedbe jednog ili više postupaka iz članka 1. stavka 2. ove Uredbe sastoji se od opisne mape koja sadržava pojedinosti koje se zahtijevaju u okviru mjera za provedbu Uredbe (EZ) br. 661/2009 kojom se određuju zahtjevi u područjima obuhvaćenima pravilnicima UNECE-a, a izrađuje se u skladu s Prilogom I. Direktivi 2007/46/EZ.
3. Tijelo nadležno za homologaciju tipa potvrđuje da zahtjev smatra potpunim.
4. Svi sastavni dijelovi ili zasebne tehničke jedinice koji imaju EZ ili UNECE homologaciju tipa, a ugrađeni su u vozilo ili u drugi sastavni dio ili zasebnu tehničku jedinicu, u opisnoj mapi ne moraju biti u potpunosti opisani u smislu navođenja pojedinosti ako su u opisnoj mapi navedeni brojevi i oznake homologacije tipa i ako su tehničkoj službi dostavljeni relevantni certifikati o homologaciji tipa s priloženom opisnom dokumentacijom.
5. Sastavni dijelovi i zasebne tehničke jedinice koji imaju važeću oznaku EZ homologacije tipa prihvaćaju se čak i u slučajevima kada se primjenjuju umjesto sastavnih dijelova i zasebnih tehničkih jedinica koji moraju imati oznaku ECE homologacije tipa u kontekstu mjera za provedbu Uredbe (EZ) br. 661/2009 kojom se utvrđuju zahtjevi u područjima obuhvaćenima pravilnicima UNECE-a.
Članak 3.
Homologacija tipa
1. Ako je tip vozila, sastavnog dijela ili zasebne tehničke jedinice predočen radi homologacije tipa u skladu s odgovarajućim tehničkim propisima i mjerama kojima se osigurava usklađenost proizvodnje s pravilnicima UNECE-a, koji su postali obvezni Uredbom (EZ) br. 661/2009, i ako podnositelj zahtjeva ispunjava relevantne zahtjeve utvrđene u članku 2. ove Uredbe, tijelo nadležno za homologaciju tipa odobrava EZ homologaciju tipa u skladu s člankom 13. stavkom 15. točkom (a) Uredbe (EZ) br. 661/2009 i izdaje broj homologacije tipa u skladu sa sustavom brojčanog označivanja utvrđenim u Prilogu VII. Direktivi 2007/46/EZ.
2. Država članica ne smije dodijeliti isti broj nekom drugom tipu vozila, sastavnog dijela ili zasebne tehničke jedinice.
3. Za potrebe stavka 1. tijelo nadležno za homologaciju tipa dostavlja certifikat o EZ homologaciji tipa utvrđen u skladu s obrascem iz Priloga I. dijela 2. kada je riječ o tipu vozila, sastavnog dijela ili zasebne tehničke jedinice, u koje su ugrađene nove tehnologije ili koji sadržavaju nova tehnička rješenja koja nisu usklađena s pravilnicima UNECE-a, ili iz Priloga I. dijela 3. kada je riječ o tipu vozila, sastavnog dijela ili zasebne tehničke jedinice koji ispunjavaju bitne tehničke zahtjeve iz pravilnika UNECE-a i/ili kada je riječ o samoispitivanju i/ili virtualnom ispitivanju.
Članak 4.
Nove tehnologije ili nova tehnička rješenja koja nisu usklađena s aktima kojima se provodi Uredba (EZ) br. 661/2009 obuhvaćena pravilnicima UNECE-a
1. Ako je država članica ovlaštena za odobravanje EZ homologacije tipa vozila s obzirom na sustav, sastavni dio ili zasebnu tehničku jedinicu, u skladu s člankom 20. Direktive 2007/46/EZ primjenjuje se postupak utvrđen u stavcima od 2. do 5.
2. Tijelo nadležno za homologaciju tipa odobrava EZ homologaciju tipa na temelju članka 3. ove Uredbe i izdaje homologacijski broj tipa u skladu sa sustavom brojčanog označivanja utvrđenim u Prilogu VII. Direktivi 2007/46/EZ.
3. Tijelo nadležno za homologaciju tipa dostavlja certifikat o EZ homologaciji tipa utvrđen u skladu s obrascem iz Priloga I. dijela 2., kojemu prilaže popunjenu izjavu usklađenu s odgovarajućim obrascem iz pravilnika UNECE-a koji se primjenjuje, a polje za unos broja UNECE homologacije tipa ostavlja prazno.
4. Opisna mapa u skladu s člankom 2. zatim se prilaže certifikatu o homologaciji tipa i izjavi iz stavka 3. ovog članka.
5. Ako je primjenjivo, u certifikatu o homologaciji tipa iz stavka 3. ovog članka navodi se primjer oznake EZ homologacije tipa u skladu s Dodatkom Prilogu VII. Direktivi 2007/46/EZ.
Članak 5.
Samoispitivanje
1. U skladu s člankom 11. stavkom 1. i člankom 41. stavkom 6. Direktive 2007/46/EZ i njezinim prilozima V. i XV., proizvođač može biti imenovan tehničkom službom. Opći uvjeti koji moraju biti ispunjeni za imenovanje proizvođača tehničkom službom utvrđeni su u Dodatku Prilogu XV. Direktivi 2007/46/EZ. Primjenjuju se propisi kako su izmijenjeni ovom Uredbom i postupak utvrđen u stavcima od 2. do 5.
2. Tijelo nadležno za homologaciju tipa odobrava EZ homologaciju tipa na temelju članka 3. ove Uredbe i izdaje broj homologacije tipa u skladu sa sustavom brojčanog označivanja utvrđenim u Prilogu VII. Direktivi 2007/46/EZ.
3. Tijelo nadležno za homologaciju tipa dostavlja certifikat o EZ homologaciji tipa utvrđen u skladu s obrascem iz Priloga I. dijela 3., kojemu prilaže popunjenu izjavu usklađenu s odgovarajućim obrascem iz pravilnika UNECE-a koji se primjenjuje, a polje za unos broja UNECE homologacije tipa ostavlja prazno.
4. Opisna mapa u skladu s člankom 2. zatim se prilaže certifikatu o homologaciji tipa i izjavi iz stavka 3. ovog članka.
5. Ako je primjenjivo, u certifikatu o homologaciji tipa iz stavka 3. ovog članka navodi se primjer oznake EZ homologacije tipa u skladu s Dodatkom Prilogu VII. Direktivi 2007/46/EZ.
Članak 6.
Virtualno ispitivanje
1. U skladu s člankom 11. stavkom 4. Direktive 2007/46/EZ i njezinim Prilogom XVI. dopuštene su metode virtualnog ispitivanja, pod uvjetom da se poštuju propisi utvrđeni u dodacima Prilogu XVI. Direktivi 2007/46/EZ. Primjenjuju se propisi kako su izmijenjeni ovom Uredbom i postupak utvrđen u stavcima od 2. do 5.
2. Tijelo nadležno za homologaciju tipa odobrava EZ homologaciju tipa u skladu s člankom 3. ove Uredbe i izdaje broj homologacije tipa u skladu sa sustavom brojčanog označivanja utvrđenim u Prilogu VII. Direktivi 2007/46/EZ.
3. Tijelo nadležno za homologaciju tipa dostavlja certifikat o EZ homologaciji tipa utvrđen u skladu s obrascem iz Priloga I. dijela 3., kojemu prilaže popunjenu izjavu usklađenu s odgovarajućim obrascem iz pravilnika UNECE-a koji se primjenjuje, a polje za unos broja UNECE homologacije tipa ostavlja prazno.
4. Opisna mapa u skladu s člankom 2. zatim se prilaže certifikatu o homologaciji tipa i izjavi iz stavka 3. ovog članka.
5. Ako je primjenjivo, u certifikatu o homologaciji tipa iz stavka 3. ovog članka navodi se primjer oznake EZ homologacije tipa u skladu s Dodatkom Prilogu VII. Direktivi 2007/46/EZ.
Članak 7.
Zamjenski sklopovi kočnih obloga, zamjenski kočni diskovi i zamjenski kočni bubnjevi
1. S učinkom od 1. studenoga 2014. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih sklopova kočnih obloga za tipove vozila kategorije M1 čija najviša tehnički dopuštena masa ne prelazi 3,5 tona, M2 čija najviša tehnički dopuštena masa ne prelazi 3,5 tona, N1, O1 i O2, za koje se homologacija tipa vozila u skladu s Direktivom 71/320/EEZ, Pravilnikom UNECE-a br. 13 ili Pravilnikom UNECE-a br. 13-H odobrava 7. travnja 1998. ili kasnije.
2. S učinkom od 1. studenoga 2014. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih sklopova kočnih obloga za tipove vozila kategorije M1 čija najviša tehnički dopuštena masa prelazi 3,5 tona, M2 čija najviša tehnički dopuštena masa prelazi 3,5 tona, M3, N2, N3, O3 i O4, za koje se homologacija tipa vozila u skladu s Pravilnikom UNECE-a br. 13 ili Pravilnikom UNECE-a br. 13-H odobrava 1. studenoga 2014. ili kasnije.
3. S učinkom od 1. studenoga 2016. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih kočnih diskova i bubnjeva za tipove vozila kategorije M1 and N1, za koje se homologacija tipa vozila u skladu s Pravilnikom UNECE-a br. 13 ili Pravilnikom UNECE-a br. 13-H odobrava 1. studenoga 2016. ili kasnije.
4. S učinkom od 1. studenoga 2014. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih kočnih diskova za tipove vozila kategorije M2, M3, N2 i N3, za koje se homologacija tipa vozila u skladu s Pravilnikom UNECE-a br. 13 odobrava 1. studenoga 2014. ili kasnije.
5. S učinkom od 1. studenoga 2016. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih kočnih bubnjeva za tipove vozila kategorije M2, M3, N2 i N3, za koje se homologacija tipa vozila u skladu s Pravilnikom UNECE-a br. 13 odobrava 1. studenoga 2016. ili kasnije.
6. S učinkom od 1. studenoga 2016. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih kočnih diskova i bubnjeva za tipove vozila kategorije O1 i O2, za koje se homologacija tipa vozila u skladu s Pravilnikom UNECE-a br. 13 odobrava 1. studenoga 2016. ili kasnije.
7. S učinkom od 1. studenoga 2014. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih kočnih diskova za tipove vozila kategorije O3 i O4, za koje se homologacija tipa vozila u skladu s Pravilnikom UNECE-a br. 13 odobrava 1. studenoga 2014. ili kasnije.
8. S učinkom od 1. studenoga 2016. Pravilnik UNECE-a br. 90 primjenjuje se za potrebe prodaje i stavljanja u uporabu novih zamjenskih kočnih bubnjeva za tipove vozila kategorije O3 i O4, za koje se homologacija tipa vozila u skladu s Pravilnikom UNECE-a br. 13 odobrava 1. studenoga 2016. ili kasnije.
Članak 8.
Otpornost kabine gospodarskih vozila
1. S učinkom od 30. siječnja 2017. nacionalna tijela zbog zaštite putnika kabine gospodarskog vozila odbijaju odobravanje EZ homologacije tipa ili nacionalne homologacije tipa za nove tipove vozila kategorije N koji nisu usklađeni s odredbama Pravilnika UNECE-a br. 29.
2. S učinkom od 30. siječnja 2021. nacionalna tijela zbog zaštite putnika kabine gospodarskog vozila certifikate o sukladnosti više ne smatraju važećima za potrebe članka 26. Direktive 2007/46/EZ te zabranjuju registraciju, prodaju i stavljanje u uporabu vozila kategorije N koja nisu usklađena s odredbama Pravilnika UNECE-a br. 29.
Članak 9.
Izmjene Uredbe (EZ) br. 661/2009
1. Prilog I. Uredbi (EZ) br. 661/2009 mijenja se u skladu s Prilogom II. ovoj Uredbi.
2. Prilog IV. Uredbi (EZ) br. 661/2009 zamjenjuje se tekstom iz Priloga III. ovoj Uredbi.
Članak 10.
Izmjene Direktive 2007/46/EZ
Prilozi I., IV., VII., XI., XV. i XVI. Direktivi 2007/46/EZ mijenjaju se u skladu s Prilogom IV. ovoj Uredbi.
Članak 11.
Izmjene Uredbe (EU) br. 1003/2010
Prilog II. Uredbi (EU) br. 1003/2010 mijenja se u skladu s Prilogom V. ovoj Uredbi.
Članak 12.
Izmjene Uredbe (EU) br. 109/2011
1. Članak 1. zamjenjuje se sljedećim:
„Članak 1.
Područje primjene
Ova Uredba primjenjuje se na vozila kategorije N i O, kako je utvrđeno u Prilogu II. Direktivi 2007/46/EZ, kao i na sustave za zaštitu od prskanja ispod kotača namijenjene postavljanju na vozila kategorije N i O.”
2. Prilozi I. i IV. Uredbi (EU) br. 109/2011 mijenjaju se u skladu s Prilogom VI. ovoj Uredbi.
Članak 13.
Izmjene Uredbe (EU) br. 458/2011
Prilog I. Uredbi (EU) br. 458/2011 mijenja se u skladu s Prilogom VII. ovoj Uredbi.
Članak 14.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. veljače 2015.

Labels: 7
8